Cheschtene sin summergrieni Baim, sälte wachse si heckefermig. Si wären im Durschnitt 20 bis 25xa0Meter hoch, d Maximalhechi lyt bi 35xa0Meter. Dr Stammumfang lyt zmaischt bi ai bis zwee Meter, seli alti Baim chenne uf vier Meter chuu, in Extremfäll au uf sechs Meter. Dr Stamm isch grad un chreftig, d Verzwygig fangt zmaischt in ere gringe Hechi mit wenig starke Näscht aa. D Chrone het e braiti, rundligi Form. Iber 100xa0Johr alti Baim wäre vylmol hohl. Cheschtene chemen uf en Alter vu 500 bis 600xa0Johr. Z Mitteleuropa wäre si chuum iber 200xa0Johr alt, z Weschteuropa chenne si bis 1.000xa0Jahre alt wäre. Dr grescht bekannt Baum isch dr „Castagno dei Cento Cavalli“ (Cheschtenebaum vu dr hundert Ross) uf Sizilie.